MEDIDAS EXTRAORDINARIAS EN MATERIA DOS TRIBUTOS E OUTROS INGRESOS DE DEREITO PÚBLICO PARA MINIMIZAR O IMPACTO FISCAL DERIVADO DO ESTADO DE ALARMA
ADMINISTRACIÓN LOCAL — Municipal — Bueu (Recadación, 06/04/2020)

En data 30/ 03/2020, pola Alcaldía-Presidencia do concello de Bueu, ditouse resolución 2020-0440, respecto: “MEDIDAS EXTRAORDINARIAS NO ÁMBITO DE APLICACIÓN EN MATERIA DOS TRIBUTOS E OUTROS INGRESOS DE DEREITO PUBLICO DO CONCELLO DE BUEU PARA MINIMIZAR O IMPACTO FISCAL DERIVADO DO ESTADO DE ALARMA DECRETADO NO ENTORNO DA CRISE COVID19” A cal recolle na súa parte dispositiva o seguinte: Primeiro: Non se suspenderán os procedementos tributarios favorables para o contribuínte. Segundo: Ampliación do prazo de pago en período voluntario ata: Terceiro: Suspender o Calendario Fiscal do concello de Bueu para o Exercicio 2020 (Publicado no BOPPO nº 1 de data 2 de xaneiro de 2020). Agás o Padrón fiscal do Imposto sobre Vehículos de Tracción Mecánica (IVTM) 2020. Cuarto: Nos fraccionamentos de débeda en período voluntario de pago e de débeda en período executivo de pago, suspéndese o fraccionamento correspondente ó mes de abril (con cargo en conta bancaria el día 05/04/2020), e consecuentemente, alóngase nun mes o prazo inicialmente concedido. Quinto: Prorrogar polo período de un mes o prazo de pagamento en período voluntario ( ata o 27 de maio ) do s recibos do Padrón fiscal do Imposto sobre Vehículos de Tracción Mecánica 2020, cuxo período de cobramento estaba previsto inicialmente entre o 27 de febreiro e o 27 de abril. Sexto: Suspensión das notificacións presenciais durante o período de duración do estado de alarma. Así como dos procedementos de Inspección Tributaria e dos procedementos vencellados á Xestión Catastral. Poderanse realizar notificación electrónicas a persoas xurídicas, respectando os prazos indicados neste Decreto. A non comparecencia electrónica non producirá efectos de notificación. Sétimo: Suspender ata novo aviso a emisión do cobro das remesas de taxas e prezos públicos por servizos, actividades ou ocupacións do espazo público que actualmente se atopan suspendidas, prohibidas ou afectadas pola situación derivada do Estado de Alarma COVID-19. Oitavo: A fin de que a cidadanía poida exercitar os seus dereitos e cumprir coas súas obrigas tributarias, así como para garantir ao máximo a seguridade e cumprir cos protocolos sanitarios, os documentos de pago obteranse a través das opcións “Pagar os meus recibos” e/ou “Obter documento de pagamento” da Oficina Virtual Tributaria, sita na dirección de internet con URL https://concellodebueu.gal/pago-de-tributos/, ou directamente en https://bueu.tributoslocales.es/, onde tamén poderán proceder ao pago dos mesmos. Isto tamén será de aplicación para o Imposto sobre Vehículos de Tracción Mecánica, conforme o indicado no apartado quinto desta resolución, cuxas cartas de pago emitidas por correo postal ordinario o primeiro día do período voluntario de pago, figuran con data de caducidade 27/04/2020. Facilitarase aos interesados a información necesaria a través do correo electrónico bueu@canaltributos. com e do teléfono 986 39 00 66. Noveno: Dependendo da evolución das circunstancias e doutras medidas que sexan adoptadas polas autoridades competentes adoptaranse novas Resolucións sobre o levantamento das medidas adoptadas na presente Resolución e se fixarán os novos períodos de cobramento. Décimo: Esta Resolución en extracto, notificarase colectivamente mediante anuncio publicado no Boletín Oficial da Provincia de Pontevedra e no Taboleiro do concello de Bueu. Dándose conta da mesma ó Pleno do concello de Bueu, na primeira sesión que celebre. (Documento asinado dixitalmente á marxe).